open-index/open-wikipedia-markdown huggingface dataset:
Poro (ciencias naturais)

[miniatura|230px|[Pole de *Ipomoea purpurea*.Obsérvense os poros.]]
En bioloxía denomínase **poro** a calquera orificio invisíbel a simple vista polo seu pequeno tamaño, que hai na superficie dos animais e vexetais.  

Dentro das ciencias naturais o termo úsase tamén en física e en química.

## Etimoloxía 
O termo deriva do grego antigo πόρος *póros*, "paso", "pasaxe", "conduto", e foi empregado no sentido de "orificio polo que pasan fluídos", por Aristóteles, no século IV a.C. aplicado aos vexetais, e por Hipócrates, referido á anatomía, no século V a.C. Do grego pasou ao latín vulgar como *porus* e, de aí, ao latín científico e ao francés medieval como *pore* e a outros romances medievais como *poro*.

## Historia 
### Bioloxía 
En francés empregouse por primeira vez a finais do século XIII como *"ouverture imperceptible dans la peau"* ('abertura imperceptíbel na pel', falando dos poros do coiro) nuha tradución do *De Arte venandi cum avibus * do emperador do Sacro Imperio Frederico II.

No setido de orificio moi pequeno na superficie dun corpo, ou de cavidade moi pequena nun corpo, como poros da madeira, da casca de ovo, das esponxas etc., na cita *Les pores absorbans des parois du tube alimentaire ou intestinal* (Os poros absorbentes das paredes do tracto alimentario ou intestinal) en Lamarck, *Philos. Zool*., t. 2, 1809, p. 133.

En botánica, como sinónimo antigo de estoma, en 1870: *Dans les étamines, les anthères opèrent quelquefois leur déhiscence (...) par un pore*. (Nos estames, as anteras ás veces efectúan a súa dehiscencia (...) por un poro).

### Física 
En física, como "intersticio que separa as moléculas dun corpo" en *Nous nous représentons les parties intimes de tous les corps de la nature, séparées les unes des autres par des espaces vides, que nous appelons les pores de la substance* (Imaxinamos as partes privadas de todos os corpos da natureza, separados entre si por espazos baleiros, aos que chamamos poros da substancia), en Poisson, Mécan., t. 2, 1811, p. 2.

### Química 
''Le brunissage est un travail assez coûteux mais qui a l'avantage de durcir par écrouissage les dépôts galvaniques et d'en resserrer les pores* (O brunido é un traballo bastante caro, pero ten a vantaxe de endurecer os depósitos galvánicos e apertar os seus poros). En Gasnier, *Dépôts métall*., 1927, p. 256.

*La magnésie (...) reste pulvérulente et remplit les pores du ciment* (A magnesia (...) permanece en po e enche os poros do cemento). En Cléret de Langavant, *Ciments et bétons'', 1953, p. 77.

## Notas
Espermateca

[miniatura|230px|Espermateca da tarántula *[Acanthoscurria geniculata*]]
A **espermateca** é un órgano do aparato reprodutor das femias de certos insectos, moluscos e algúns outros invertebrados, no que estas almacenan o esperma dos machos tras a cópula. 

## Etimoloxía 
O termo está formado polos elementos *esperma*- e -*teca*, ambos os dous derivados das voces do grego antigo σπέρμα, σπέρματος *spérma, spérmatos* "semite", "seme", e θήκη thḗkē "caixa", "depósito". 

Algunhas especies teñen máis de unha espermateca.

## Notas 
## Véxase tamén 
### Outros artigos 
* Reprodución sexual
* Artrópodos: Reprodución e desenvolvemento
Pericos de Puebla

Os **Pericos de Puebla** son un equipo profesional de béisbol mexicano que compite na Liga Mexicana de Béisbol (LMB). O club, fundado en 1934, ten a súa sede en Puebla de Zaragoza, Puebla. Os Pericos posúen no seu palmarés catro títulos de liga, conseguidos en 1963, 1979, 1986 e 2016. O seu parque como local é o Estadio Hermanos Serdán, recinto con capacidade para 12.112 espectadores.

## Notas 
## Véxase tamén 
### Ligazóns externas 
* Sitio web oficial
Carpóspora

En botánica, en setido xeral, o termo **carpóspora** aplícase a toda espora que, mediante un complicado proceso formativo, adoita orixinarse en corpos frutíferos de forma determinada, e que desempeña a función de conservar a especie. 

## Etimoloxía 
O termo está formado polos elementos *carpo*- e -*spora*, ambos os dous derivados das voces do grego antigo καρπός *karpós*, "froito", e σπoρά *sporá*', "semente".

Este neoloxísmo entrou na linguaxe científica no ano 1881 a través do inglés. orixinada nas células terminais dos filamentos resultantes da xerminación dos carpogonios fecundados.

Despois da fecundación, o carpogonio da alga divídese en carpósporas, que xeralmente son o tipo de esporas de maior tamaño (son máis grandes que as bísporas, que son aínda máis grandes que as tetrásporas). A parede do carpogonio rompe entón, liberando as esporas no ambiente.

## Notas
Ernesto Doural Campos

**Ernesto Doural Campos**, nado en Vigo en 1904 e finado na mesma cidade o 9 de decembro de 1996, foi un loitador antifranquista galego.

## Traxectoria 
Transportista de peixe. Militante do PCE dende 1931. Chegou a Madrid o mesmo día que se produciu o golpe de Estado do 18 de xullo de 1936. Combateu no exército republicano como tanquista e alcanzou o grao de capitán. Coa fin da guerra foi detido, estivo preso na prisión do partido de Cieza, e permaneceu na cadea até novembro de 1942, en que saíu en liberdade condicional da Prisión Provincial de Murcia. Volveu a Vigo e foi secretario de organización do Comité Rexional de Galicia do PCE. Foi detido de novo en Vigo en 1944 e procesado na causa 94/45 acusado de pertencer á Unión Nacional xunto a Jesús Balboa López, Manuel Montero Malvar, Jesús Pérez Bustos, Mariano Otero Castelao, Manuel Álvarez, Cándido Comesaña Fernández, Leandro Aroca González, Xosé Velo Mosquera, Avelino Álvarez Meana, Francisco Rey Drox, Eduardo Malvido Rúa, Antonio Soto Magariños, Luis Alonso Freijanes, Saturnino Rodríguez Fernández, Leopoldo Garrido Leirós, Aníbal González Fernández e Rosa González Cabo, e condenado a 12 anos de cadea. Cumpriu condena na Colonia Penitenciaria del Dueso, de onde saíu en liberdade provisional en abril de 1955. Finou en Vigo o 9 de decembro de 1996.
## Notas 
## Véxase tamén 
### Bibliografía 
* 
*
Myroslav Slaboshpytskyi

**Myroslav Mykhailovych Slaboshpytskyi** (en ), nado en Kíiv o 17 de outubro de 1974, é un director de filmes ucraíno.

## Traxectoria 
Slaboshpytskyi é fillo do escritor ucraíno e crítico literario Mykhailo Slaboshpytskyi. Até 1982 viviu en Lviv.

Slaboshpytskyi graduouse na Universidade Nacional de Teatro, Cine, e Televisión de Kíiv centrándose na dirección de cine e televisión. Traballou como reporteiro e escribiu guións para cine e televisión. A comezos da década de 1990 traballou nos Estudios de cine Dovzhenko.

Desde o ano 2000 é membro da Asociación ucraína de Cineastas. Foi vicepresidente da Asociación de Xoves Cineastas de Ucraína.

En 2006 rodou a súa primeira curtametraxe *Жах* (*O incidente*), seleccionado en festivais de dezasete países.

A súa segunda curtametraxe *Діагноз* (*Diagnose*) competiu polo Oso de Ouro na Berlinale en 2009, e ó ano seguinte o director foi seleccionado novamente pola súa curta *Глухота* (*Sordeira*).

## Películas 
### Como director 
* 2006 :  (*O Incidente*, curtametraxe)
* 2009 :  (*Diagnose*, curtametraxe)
* 2010 :  (*Sordeira*, curtametraxe)
* 2010 : , (*Mudaki. Arábica*, curtametraxe)
* 2012 :  (*Lixo nuclear*, curtametraxe)
* 2012 : , (*Ucraína, adeus!*, curtametraxe)
* 2014 :  (*A Tribo*)
* TBA : *Luxembourg* (*Luxemburgo*)

### Como guionista 
* 2009 :  (*Diagnose*, curtametraxe)
* 2010 :  (*Sordeira*, curtametraxe)
* 2012 :  (*Lixo nuclear*, curtametraxe)
* 2014 :  (*A Tribo*)
* TBA : *Luxembourg* (*Luxemburgo*)

### Como produtor 
* 2006 :  (*O Incidente*, curtametraxe)
* 2009 :  (*Diagnose*, curtametraxe)

### Como decorador 
* 2006 :  (*O Incidente*, curtametraxe)

### Como editor 
* 2009 :  (*Diagnose*, curtametraxe)

### Como actor 
* 1995 :  (*O Garda*, curtametraxe)
* 1999 :  (*O poeta e a princesa*)

## Notas 
## Véxase tamén
Shàonián dě Nǐ

***Shàonián dě Nǐ*** (en ) é un filme de Hong Kong de 2019 dirixido por Derek Tsang e protagonizado por Zhou Dongyu e Jackson Yee. O filme é unha adaptación da novela chinesa *In His Youth, In Her Beauty* escrita por Jiu Yuexi. Conta a historia dunha moza de instituto que sofre abusos dos seus compañeiros, e dun adolescente problemático da rúa, cuxas vidas cambian logo de encontrarse. A historia tamén aborda os seus soños e deseños respecto do futuro e de que maneira se protexen o un ó outro. O filme estreouse o 25 de outubro de 2019 na China, e o 8 de novembro de 2019 nos Estados Unidos, o Reino Unido e o Canadá. Recadou un total de 227,3 millóns de dólares en todo o mundo. Foi escollido como candidato de Hong Kong ó Óscar ó mellor filme internacional na 93ª edición dos premios, sendo finalmente nomeado.

## Personaxes 
* Zhou Dongyu como Chen Nian
* Jackson Yee como Beishan (Liu Bei Shan)
* Yin Fang como Zheng Ye
* Huang Jue como Lao Yang
* Wu Yue como nai de Chen Nian
* Zhou Ye como Wei Lai
* Zhang Xinyi como Xu Miao
* Wu Yue como Zhou Lei
* Liu Ran como Luo Ting
* Xie Xintong como Wang Li
* Zhang Yao como Li Xiang
* Zhang Yifan como Hu Xiaodie
* Zhao Runnan como Da Kang
* Gao Xuanming como Lai Zi

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
Chico Marx

**Leonard Joseph "Chico" Marx**, nado en Nova York o 22 de marzo de 1887 e finado en Hollywood o 11 de outubro de 1961, foi un cómico, músico e actor estadounidense. Foi membro dos irmáns Marx (con Groucho, Harpo e Zeppo). A súa personaxe era a dun artista encantador, inculto mais astuto, aparentemente de orixe rural italiana, que levaba roupa cutre e lucía unha perruca de pelo rizado e un sombreiro tirolés. Na pantalla, Chico adoitaba estar en alianza con Harpo, normalmente como compañeiros de delito, e tamén se vía con frecuencia intentando eliminar ou superar a Groucho. Leonard era o máis vello dos irmáns Marx que sobreviviu á infancia (o primoxénito Manfred Marx falecera de neno). Ademais do seu traballo como intérprete, desempeñou un papel importante na xestión e desenvolvemento do acto nos seus primeiros anos.

## Vida persoal 
Chico casou dúas veces. O seu primeiro matrimonio foi con Betty Karp en 1917. Na súa unión tiveron unha filla chamada Maxine (1918-2009). Este matrimonio viuse afectado polas súas infidelidades, e rematou en divorcio en 1940. Chico estaba moi achegado á súa filla Maxine e deulle clases de interpretación.

O segundo matrimonio de Chico foi con Mary De Vithas. Casaron en 1958, tres anos antes da súa morte.

## Notas 
## Véxase tamén 
### Ligazóns externas 
* 
* 
* 
* 
* How to play piano like Chico Marx
* Chico Marx at Marx Brothers.org
* News - The Marx Brothers
*
Khoršid

***Khoršid*** (en ) é un filme iraniano de 2020 coproducido, coescrito e dirixido por Majid Majidi. Estreouse no Festival Internacional de Cinema de Venecia, onde o neno actor Rouhollah Zamani gañou o Premio Marcello Mastroianni. Foi escollido como candidato de Irán para o Óscar ó mellor filme internacional na 93ª edición dos premios, chegando a clasificarse na lista curta de febreiro.

## Personaxes 
* Ali Nassirian como Hashem
* Javad Ezzati como vicedirector do colexio
* Tannaz Tabatabaei como nai de Ali
* Rouhollah Zamani como Ali
* Shamila Shirzad como Zahra
* Seyed Mohammad Mehdi Mousavi Fard como Mamad
* Abolfazl Shirzad como Abolfazl
* Mani Ghafouri como Reza
* Safar Mohammadi como conserxe do colexio
* Ali Ghabeshi como director do colexio

## Notas 
## Véxase tamén 
### Outros artigos 
* Filmes de Irán propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
* 
* Ficha en Metacritic 
* Ficha en RottenTomatoes
Olayinka Koso-Thomas

**Olayinka Koso-Thomas**, nada en Abeokuta en 1937 é unha médica xinecóloga e activista social nixeriana.

## Traxectoria 
Koso-Thomas naceu en Nixeria, mais adoptou Serra Leoa como lugar de residencia. Estudou medicina na Leeds Medical School en Inglaterra e un curso de posgraduado na Universidade de Berkeley.

Traballa en favor da abolición da mutilación xenital femenina ou ablación de clítoris, o que provocou que estea ameazada de morte por diversos grupos de fanáticos relixiosos. Membro de diferentes asociacións médicas, presidiu o Comité Interafricano sobre as Prácticas Tradicionais que afectan a saúde das mulleres e da infancia.

En 1998 foi galardoada co Premio Princesa de Asturias de Cooperación Internacional xunto con Fatiha Boudiaf, Rigoberta Menchú, Fatana Ishaq Gailani, Somaly Mam, Emma Bonino e Graça Machel polo "seu traballo en defensa e pola dignidade da muller".

Recibiu o título de Doutora Honoris Causa pola UNAM.

## Notas 
## Véxase tamén 
### Ligazóns externas 
* Fundación Premio Príncipe de Asturias de Cooperación Internacional, Premio Príncipe de Asturias de Cooperación Internacional 1998
Esperanza (filme)

***Esperanza*** (en ) é un filme noruegués de 2019 dirixido por Maria Sødahl. Foi escollido como candidato de Noruega para o Óscar ó mellor filme internacional na 93ª edición dos premios, chegando a clasificarse na lista curta de febreiro.

Estreouse en galego en 2025 a través da TVG.

## Sinopse 
A vida dunha parella queda esgazada cando a muller é diagnosticada con cancro de cerebro.

## Personaxes 
* Andrea Bræin Hovig como Anja
* Stellan Skarsgård como Tomas

## Notas 
## Véxase tamén 
### Outros artigos 
* Filmes de Noruega propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
Colectiv

***Colectiv*** é un filme documental romanés de 2019 dirixido, escrito, producido e editado por Alexander Nanau. O filme xira arredor dun grupo de xornalistas dun diario romanés e a súa ardua loita por destapar unha fraude de seguros médicos públicos, corrupción e mala administración. O filme estreouse no Festival Internacional de Cinema de Venecia o 4 de setembro de 2019. Estreouse en Romanía o 28 de febreiro de 2020, e o 20 de novembro de 2020 noutros países.

Recibiu a aclamación por parte da crítica, e recibiu varios premios, entre eles os Premios do Cinema Europeo e da Sociedade Nacional de Críticos de Cinema. Foi escollido como candidato de Romanía para o Óscar ó mellor filme internacional e o Óscar ó mellor documental na 93ª edición dos premios, sendo finalmente nomeado.

## Notas 
## Véxase tamén 
### Outros artigos 
* Filmes de Romanía propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
* 
* Ficha en RottenTomatoes
Dorogie tovarishchi!

***Dorogie tovarishchi!*** (en ) é un filme ruso de 2020 producido, coescrito e dirixido por Andrei Konchalovsky. Baséase en feitos reais e conta o masacre de Novocherkassk. Participou no Festival Internacional de Cinema de  Venecia, onde gañou o Premio Especial do Xurado. Foi escollido como candidato de Rusia para o Óscar ó mellor filme internacional na 93ª edición dos premios, chegando a clasificarse na lista curta de febreiro.

## Personaxes 
* Julia Vysotskaya como Lyudmila 'Lyuda' Syomina
* Sergei Erlish como pai de Lyuda
* Yuliya Burova como Svetka, filla de Lyuda
* Vladislav Komarov como Loginov
* Andrey Gusev como Viktor

## Notas 
## Véxase tamén 
### Outros artigos 
* Filmes de Rusia propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
L'Homme qui a vendu sa peau

'''''L'Homme qui a vendu sa peau'''* é unha coprodución internacional de 2020 dirixida por Kaouther Ben Hania. É unha coprodución entre Tunisia, Francia, Alemaña, Bélxica, Suecia, Turquía e Chipre. O argumento do filme está inspirado na obra *Tim'' (2006) de Wim Delvoye. Foi escollido como candidato de Tunisia para o Óscar ó mellor filme internacional na 93ª edición dos premios, sendo finalmente nomeado.

## Sinopse 
Conta a historia dun refuxiado sirio que, para poder viaxar por Europa, acepta deixarse tatuar por un artista e converter o seu corpo nunha prestixiosa obra de arte.

## Personaxes 
* Yahya Mahayni como Sam Ali
* Dea Liane como Abeer
* Koen De Bouw como Jeffrey Godefroi
* Monica Bellucci como Soraya Waldy
* Saad Lostan como Ziad
* Darina Al Joundi como nai de Sam
* Jan Dahdouh como Hazem
* Christian Vadim como William
* Wim Delvoye como broker de seguros

## Notas 
## Véxase tamén 
### Outros artigos 
* Filmes de Tunisia propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
* 
* Ficha en RottenTomatoes
Volodymyr Dakhno

**Vladymyr Dakhno** (en ), nado en Zaporizhia o 7 de marzo de 1932 e finado en Kíiv o 28 de xullo de 2006, foi un animador, director de cine de animación e guionista ucraíno. 

## Traxectoria
Dakhno naceu o 7 de marzo de 1932 en Zaporozhye, URSS. Despois da escola ingresou no Instituto Médico de Kíiv. Case de inmediato, trasladouse ó Instituto de Enxeñaría Civil de Kíiv, onde estudou na clase de Joseph Karakis, graduándose en 1955.

Comezou a súa carreira como arquitecto en Kíiv antes de ser invitado a traballar en Kievnauchfilm.

Foi galardoado co Premio Nacional Shevchenko de Ucraína en 1988, e foi Artista do Pobo de Ucraína en 1996. Dakhno foi máis coñecido pola serie de animación *Cosacos* (Казаки). Traballou en Kievnauchfilm, que dende entón foi  rebautizado como Ukranimafilm.

Retirouse na década de 1990 despois da desintegración da Unión Soviética e o peche da produtora cinematográfica.

O 28 de xullo de 2006, Dakhno morreu dun ataque ó corazón mentres durmía na súa casa de Kíiv. Está enterrado no cemiterio de Baikove.

O 7 de marzo de 2013 Google liberou un Doodle na memoria de Dakhno.

## Películas 
## Notas 
## Véxase tamén
### Bibliografía
*

### Ligazóns externas 
* 
* Volodymyr Dakhno En animator.ru
* Sitio oficial de Ukranimafilm
Cayetano Pérez de Limia

**Cayetano de Parada y Pérez de Limia**, nado en Verín ou Xinzo de Limia, circa 1744 e finado en Alcabre en 1821 ou 1823, foi un alcalde galego, líder na Reconquista de Vigo durante a Guerra da Independencia española.

## Traxectoria 
miniatura|Documento de 1810 de Cayetano Parada Pérez de Limia nomeando un capitán de Alarma.
Concello de Bouzas

## Recoñecementos 
Unha rúa de Bouzas, Vigo, leva o seu nome, sinalizada como "Cayetano P. Limia".

## Notas 
## Véxase tamén 
### Bibliografía 
* 
* 
* 
* 
* 
* 
* 
* , José María => [[José María Queipo de Llano|]]
* 
* 
* 

### Outros artigos 
* Reconquista de Vigo
* Francisco Javier Vázquez Varela
### Ligazóns externas 
* "Protagonistas de la historia" Cofradía del Santísimo Cristo de los Afligidos de Bouzas .
Sfera

**Sfera** ou **Geoid**, índice GRAU 11F621, foi unha serie de satélites artificiais da Unión Soviética lanzados entre 1968 e 1978 adicados á xeodesia.

## Características
Os satélites Sfera foron os primeiros satélites soviéticos adicados á xeodesia para mellorar a precisión dos seus mapas. Os satélites tiñan forma cilíndrica e dispoñían de luces parpadeantes para poder ser fotografiados desde terra e localizalos cunha precións de entre 3 e 6 segundos de arco, permitindo precisións de entre 25 e 30 na determinación de distancias sobre a superficie terrestre. Tamén levaban a bordo un transmisor de radio que permitía determinar a velocidade dos satélites cunha precisión de 0,1 m/s mediante efecto Doppler. A órbita típica dos satélites Sfera era de 1200 km de altura cunha inclinación de 74º. Os satélites tiñan unha vida prevista de 6 meses, pero a maioría superárona. O sistema foi usado ata 1980, cando foron substituídos polos satélites Geo-IK. Lanzáronse un total de 18 satélites Sfera, todos eles mediante foguetes Kosmos 3M, cun deles non chegando a órbita por problemas do lanzador.

## Historial de lanzamentos 
## Notas 
## Véxase tamén 
### Outros artigos 
*Kosmos 3M
*Geo-IK
Hoplocáridos

A dos **hoplocáridos** (*Hoplocarida*) é unha subclase de crustáceos da clase dos malacostráceos.

## Taxonomía 
### Descrición 
A subclase foi descrita en 1904 polo zoólogo escocés, especialista en carcinoloxía, William Thomas Calman.

### Orde 
A subclase só comprende unha única  orde actual:
* Estomatópodos (*Stomatopoda* Latreille, 1817).

Porén, existíron outras dúas ordes no Paleozoico: *Aeschronectida* e *Palaeostomatopoda*.

## Características 
O grupo dos hoplocaridos caracterízase pola diferenciación do primeiro par de apéndices articulados do pereion (pereiópodos) chamados vulgarmente "patas secuestradoras". Unha segunda característica importante é que o pereion que non está cuberto cunha casca continua. Só os primeiros 3 metámeros do perion están soldados dorsalmente. Estes metámeros soldados forman unha placa dorsal, os outros permanecen libres (polo tanto, o perion está parcialmente segmentado dorsalmente).

A subclase dos hoplocéridos é coñecida polos seus principais representantes, as *galeras* pertencentes ao xénero *Squilla*. Son grandes depredadores, que viven exclusivamente nos hábitats mariños. No Mediterráneo, a especie máis común é *Squilla mantis*.

### As *patas secuestradoras* 
O par de "patas secuestradoras" xorde da diferenciación do primeiro par de apéndices articulados do pereion. Estes órganos teñen a aparencia de "anzois" que os hoplocárides usan para depredar. Son capaces de golpear con forza con elas, atontando ás súas presas por pouco tempo. Posteriormente, utilizan este par de patas modificado para inmobilizar ás súas presas evitando que fuxan.

As "patas secuestradoras" non son exclusivas dos hoplocáridos. Tamén se presenta noutros grupos e refírese máis xeralmente a un par de apéndices modificados en forma de "gancho" usado para a depredación. É o caso da *Mantis religiosa* (dictióptero), de *Mantispa styriaca* (neuróptero) ou de *Nepa cinerea* (hemíptero), que teñen tamén hábitos depredadores.

## Notas 
## Véxase tamén 
### Outros artigos 
* Crustáceos
* Malacostráceos

### Ligazóns externas 
* Hoplocarida na EOL.
Estomatópodos

A dos **estomatópodos** (*Stomatopoda*) é unha orde de crustáceos da clase dos malacostráceos, a única da subclase dos hoplocáridos.

## Taxonomía 
### Descrición 
A orde foi descrita en 1817 polo  zoólogo francés Pierre André Latreille. 

* **Orde Estomatópodos** Latreille, 1817
** **Suborde Unipeltados** Latreille, 1825
*** Superfamilia *Bathysquilloidea* Manning, 1967
*** Superfamilia *Erythrosquilloidea* Manning & Bruce, 1984
*** Superfamilia *Eurysquilloidea* Manning, 1977
*** Superfamilia *Gonodactyloidea* Giesbrecht, 1910
*** Superfamilia *Lysiosquilloidea* Giesbrecht, 1910
*** Superfamilia *Parasquilloidea* Manning, 1995
*** Superfamilia *Squilloidea* Latreille, 1802

## Características 
Os estomatópodos son crustáceos mariños carnívoros, que diverxeron doutros membros da clase dos malacostráceos hai uns 340 millóns de anos. 

Normalmente alcanzan os 10 cm de lonxitude, aínda que algúns poden alcanzar os 38 cm. A especie máis grande capturada tiña unha lonxitude de 46 cm; foi apañada no río Indian preto de Fort Pierce, Florida, Estados Unidos.

A casca destes animais cobre só a parte traseira da cabeza e os primeiros catro segmentos do tórax. As súas cores son variadas, e van   desde tons marróns até cores vivas. Coñécense máis de 450 especies de estomatópodos, que están entre os depredadores máis importantes en moitos hábitats mariños de pouca profundidade, nos mares tropicais e subtropicais. Porén, a pesar de ser moi comúns, son mal coñecidos, xa que moitas especies pasan a maior parte da súa vida escondidas en buratos.

## Galería 

Squilla mantis.jpg|Parte anterior de *Squilla mantis*
Oratosquilla oratoria, back.jpg|*Oratosquilla oratoria*
Gonodactylus platysoma.JPG|*Gonodactylus platysoma*
Parasquilla coccinea.jpg|*Parasquilla coccinea*

## Notas 
## Véxase tamén 
### Outros artigos 
* Crustáceos
* Malacostráceos
Israel Gutiérrez

**José Israel Gutiérrez Zermeño**, nado o 6 de marzo de 2002 en Pachuca, Hidalgo, é un xogador profesional de baloncesto internacional mexicano. Cunha altura de 2,08 m xoga na posición de pivote. Actualmente xoga para o Panteras de Aguascalientes.

## Traxectoria 
### Clubs 
*  Halcones Rojos Veracruz (LNBP, 2014−2015)
*  Caballeros de Culiacán (CIBACOPA, 2015)
*  Halcones Rojos Veracruz (LNBP, 2015−2016)
*  Boca Juniors (LNB, 2016)
*  Garzas de Plata (LNBP, 2016−2017)
*  Argentino de Junín (LNB, 2017)
*  Aguacateros de Michoacán (LNBP, 2017−2018)
*  Halcones de Ciudad Obregón (LNBP, 2018)
*  Aguacateros de Michoacán (LNBP, 2018−2019)
*  Astros de Jalisco (LNBP, 2019−2020)
*  Fuerza Regia de Monterrey (LNBP, 2020)
*  Astros de Jalisco (LNBP, 2020−2021)
*  Leite Río Breogán (LEB, 2021)
*  Panteras de Aguascalientes (LEB, 2021− )

## Notas 
## Véxase tamén 
### Ligazóns externas 
* Perfil en feb.es
Museo Milavida

O **Museo Milavida** é un museo de historia cultural inaugurado en 2015 situado no palacio Näsilinna, na cidade de Tampere, Finlandia. A exposición principal está adicada á historia da familia von Nottbeck, propietaria da fábrica de algodón Finlayson.

Ademais da exposición principal, Milavida conta con exposicións temporais, especialmente relacionadas coa moda e o deseño. O museo acolleu mostras de zapatos de Salvatore Ferragamo, vestidos de noite de Valentino, e tecidos estampados de Timo Sarpaneva. En 2018 exhibiuse a coroa deseñada para o rei de Finlandia.

As salas de exposición están situadas no segundo andar de Näsilinna. O Museo Milavida é máis pequeno que o anterior museo de Häme, que estivo no mesmo edificio entre 1908 e 1998. Milavidalla ten tamén o seu propio perfil de exposición, non é un museo xeral como o era o mseo de Häme.

*Milavida* é o nome orixinal do palacio Näsilinna..

## Notas 
## Véxase tamén 
### Outros artigos 
* Näsilinna
* Näsinpuisto
* Finlayson

### Ligazóns externas 
* Sitio web do museo
Mustela nigripes

***Mustela nigripes*** é unha especie de mustélido orixinario de América do Norte e Central. Está clasificado como especie en perigo pola IUCN debido ás súas poboacións pequenas e restrinxidas. A especie declinou durante o século XX, principalmente como resultado da diminución das poboacións de cans das pradeiras (*Cynomys spp*) e polas pestes silvestres. Creuse extinto ata que o can de Lucille Hogg levou un exemplar morto ata a porta da súa casa en Meeteetse, Wyoming, en 1981. A poboación remanente dunhas poucas ducias de touróns durou ata que se considerou a especie como extinta en liberdade en 1996. Porén, o Servizo de Pesca e Vida Silvestre dos Estados Unidos lanzou un programa de cría en catividade e reintroduciu a especie en oito estados dos Estados Unidos, no Canadá e en México dende 1991 a 2009. Existen 1&nbsp;000 exemplares maduros nados en liberdade divididos en 18 poboacións, con cinco poboacións estables en Dacota do Sur, Arizona e Wyoming. Foi clasificado como "especie en perigo" en 1982, "extinto en liberdade" en 1996 e de novo "en perigo" na Lista Vermella da IUCN en 2008.

## Notas 
## Véxase tamén 
### Bibliografía 
*
*
*
*
*
Squilla

***Squilla*** é un xénero de crustáceos da clase dos malacostráceos, subclase dos hoplocáridos, orde dos estomatópodos, suborde dos unipeltados, superfamilia do esquiloideos e  familia dos esquílidos, da que é o seu xénero tipo.
  
## Taxonomía 
### Descrición 
O xénero foi descrito en  1787 polo naturalista danés Johan Christian Fabricius.

### Especies 
Na actualidade recoñécense no xénero as especies seguintes:

**Squilla aculeata* Bigelow, 1893
**Squilla biformis* Bigelow, 1891
**Squilla bigelowi* Schmitt, 1940
**Squilla brasiliensis* Calman, 1917
**Squilla cadenati* Manning, 1970
**Squilla caribaea* Manning, 1969
**Squilla chydaea* Manning, 1962
**Squilla deceptrix* Manning, 1969
**Squilla edentata* (Lunz, 1937)
**Squilla empusa* Say, 1818
**Squilla grenadensis* Manning, 1969
**Squilla hancocki* Schmitt, 1940
**Squilla intermedia* Bigelow, 1893
**Squilla lijdingi* Holthuis, 1959
**Squilla mantis* (Linnaeus, 1758)
**Squilla mantoidea* Bigelow, 1893
**Squilla obtusa* Holthuis, 1959
**Squilla panamensis* Bigelow, 1891
**Squilla rugosa* Bigelow, 1893
**Squilla surinamica* Holthuis, 1959
**Squilla tiburonensis* Schmitt, 1940

## Galería 

Squilla bigelowi - Frontispiece (Soule & Soule, 1965) (cropped).jpg|*Squilla bigelowi*
Squilla chydaea.jpg|*Squilla chydaea*
Cooking Squilla mantis with tomato sauce.jpg|*Squilla mantis* cociñada con salsa de tomate
Mantis Shrimp (11671610496).jpg|*Squilla deceptrix*
Mantis Shrimp (11355407746).jpg|*Squilla empusa*
Mantis Shrimp (11356491486).jpg|*Squilla rugosa*

## Notas 
## Véxase tamén 
### Bibliografía 
* Hans-Georg Müller (1994): *World catalogue and bibliography of the recent Stomatopoda*. Wetzlar, Hessen, Alemaña: H.-G. Müller. ISBN 978-3-9303-1110-1.

### Outros artigos 
* Crustáceos
* Malacostráceos
* Estomatópodos
Esquílidos

A soa **esquílidos** (*Squillidae*)	é unha familia de crustáceos da clase dos malacostráceos, subclase dos hoplocáridos, orde dos estomatópodos, suborde dos unipeltados, e da súa única superfamilia, a dos esquiloideos.

## Taxonomía 
### Descrición 
Tanto a superfamilia como a familia foron descritas en 1802 polo zoólogo francés Pierre André Latreille.

### Sinónimos 
A familia, ademais de polo seu nome cuñado por Latreille, e actualmente válido, coñeceuse tamén polos sinónimos:
**Chloridellidae* Rathbun, 1900 
**Harpiosquillidae* Manning, 1980
**Squillares* Latreille, 1802
**Ursquillidae* Hof, 1998

### Xéneros 
Na actualidade, na familia recoñécense os xéneros seguintes:

**Alima* Leach, 1817
**Alimopsis* Manning, 1977
**Alimopsoides* Moosa, 1991
**Anchisquilla* Manning, 1968
**Anchisquilloides* Manning, 1977
**Anchisquillopsis* Moosa, 1986
**Areosquilla* Manning, 1976
**Belosquilla* Ahyong, 2001
**Busquilla* Manning, 1978
**Carinosquilla* Manning, 1968
**Clorida* Eydoux & Souleyet, 1842
**Cloridina* Manning, 1995
**Cloridopsis* Manning, 1968
**Crenatosquilla* Manning, 1984
**Dictyosquilla* Manning, 1968
**Distosquilla* Manning, 1977
**Erugosquilla* Manning, 1995
**Fallosquilla* Manning, 1995
**Fennerosquilla* Manning & Camp, 1983
**Gibbesia* Manning & Heard, 1997
**Harpiosquilla* Holthuis, 1964
**Humesosquilla* Manning & Camp, 2001
**Kaisquilla* Ahyong, 2002
**Kempella* Low & Ahyong, 2010
**Lenisquilla* Manning, 1977
**Leptosquilla* Miers, 1880
**Levisquilla* Manning, 1977
**Lophosquilla* Manning, 1968
**Meiosquilla* Manning, 1968
**Michalisquilla* Van Der Wal & Ahyong, 2017
**Miyakella* Ahyong & Low, 2013
**Natosquilla* Manning, 1978
**Neclorida* Manning, 1995
**Neoanchisquilla* Moosa, 1991
**Oratosquilla* Manning, 1968
**Oratosquillina* Manning, 1995
**Paralimopsis* Moosa, 1991
**Parvisquilla* Manning, 1973
**Pontiosquilla* Manning, 1995
**Pterygosquilla* Hilgendorf, 1890
**Quollastria* Ahyong, 2001
**Rissoides* Manning & Lewinsohn, 1982
**Schmittius* Manning, 1972
**Squilla* Fabricius, 1787
**Squilloides* Manning, 1968
**Triasquilla* Ahyong, 2013
**Tuleariosquilla* Manning, 1978
**Ursquilla* Hof, 1998 
**Visaya* Ahyong, 2004
**Vossquilla* Van Der Wal & Ahyong, 2017

## Notas 
## Véxase tamén 
### Outros artigos 
* Crustáceos
* Malacostráceos
* Estomatópodos
I Am Sam

***I Am Sam*** (estilizado como ***i am sam***) é un filme estadounidense de 2001 coescrito e dirixido por Jessie Nelson, e protagonizado por Sean Penn como un pai cunha discapacidade intelectual, Dakota Fanning como a súa brillante e inquisitiva filla e Michelle Pfeiffer como a súa avogada. Dianne Wiest, Loretta Devine, Richard Schiff e Laura Dern aparecen nos papeis secundarios.

O filme recibiu valoracións negativas por parte da crítica. Recadou máis de 97 millóns de dólares sobre un orzamento de 22 millóns. Pola súa intepretación como Sam, Penn foi nomeado ó Óscar ó mellor actor na 74ª edición dos premios, en 2002. O filme lanzou a carreira como actriz infantil de Dakota Fanning, que daquela tiña sete anos e só tivera dous pequenos papeis antes de *I Am Sam*. Converteuse na actriz máis nova en ser nomeada ó Premio do Sindicato de Actores.

## Personaxes 
* Sean Penn como Samuel John "Sam" Dawson
* Michelle Pfeiffer como Rita Harrison Williams
* Dakota Fanning como Lucy Diamond Dawson
* Dianne Wiest como Annie Cassell
* Loretta Devine como Margaret Calgrove
* Richard Schiff como Mr. Turner
* Laura Dern como Miranda "Randy" Carpenter
* Marin Hinkle como Patricia
* Stanley DeSantis como Robert
* Brad Silverman como Brad
* Doug Hutchison como Ifty
* Rosalind Chao como Lily

## Notas 
## Véxase tamén 
### Ligazóns externas 
* 
* Ficha en BoxOfficeMojo
Child's Play (filme de 1988)

'''''Child's Play'''* é un filme estadounidense de 1988 dirixido e coescrito por Tom Holland, e producido por David Kirschner a partir dunha historia de Don Mancini. É o primeiro filme da franquía cinematográfica de *Child's Play*. Está protagonizado por Brad Dourif, Catherine Hicks, Chris Sarandon, Alex Vincent e Dinah Manoff. Hicks interpreta unha nai viúva que lle dá como agasallo un boneco ó seu fillo, o cal ten no seu interior a alma dun asasino en serie interpretado por Dourif.

*Child's Play* estreouse nos Estados Unidos o 9 de novembro de 1988 a través de MGM/UA Communications Co. Recadou máis de 44 millóns de dólares sobre un orzamento de 9 millóns. O filme converteuse nun clásico de culto, e o seu éxito de recadación motivou a creación dunha serie de filmes, produtos de mercadotecnia, libros de banda deseñada e un remake co mesmo título que se estreou no verán de 2019. *Child's Play* foi distribuído por Metro-Goldwyn-Mayer, malia que os dereitos da serie foron vendidos a Universal Pictures en 1990, xusta antes da produción de *Child's Play 2''.

## Personaxes 
* Brad Dourif como Charles Lee Ray/Chucky
* John Franklin como Walkabout Chucky
* Catherine Hicks como Karen Barclay
* Chris Sarandon como Detective Mike Norris
* Alex Vincent como Andy Barclay
* Dinah Manoff como Maggie Peterson
* Tommy Swerdlow como Jack Santos
* Jack Colvin como Dr. Ardmore
* Raymond Oliver como John "Dr. Death" Bishop
* Neil Giuntoli como Eddie Caputo
* Alan Wilder como Mr. Walter Criswell
* Aaron Osborne como Orderly
* Juan Ramirez como Peddler
* Tyler Hard como Mona
* Ted Liss como George 
* Roslyn Alexander como Lucy

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
The Babysitter (filme de 2017)

***The Babysitter*** é un filme estadounidense de 2017 dirixido por McG e escrito por Brian Duffield. Está protagonizado por Samara Weaving, Judah Lewis, Hana Mae Lee, Robbie Amell e Bella Thorne. O filme estreouse a través de Netflix o 13 de outubro de 2017, e recibiu valoracións positivas por parte da crítica. A súa secuela, *The Babysitter: Killer Queen*, estreouse o 10 de setembro de 2020.

## Personaxes 
* Samara Weaving como Bee
* Judah Lewis como Cole
* Hana Mae Lee como Sonya
* Robbie Amell como Max
* Bella Thorne como Allison
* Andrew Bachelor como John
* Emily Alyn Lind como Melanie
* Leslie Bibb como Mom
* Ken Marino como Dad
* Doug Haley como Samuel
* Miles J. Harvey como Jeremy
* Chris Wylde como Juan

## Notas 
## Véxase tamén 
### Ligazóns externas 
*
Child's Play 2

'''''Child's Play 2'''* é un filmes estadounidense de 1990 escrito por Don Mancini e dirixido por John Lafia. É o segundo título e a secuela directa de *Child's Play*, estando a historia dous anos despois dos eventos do primeiro filme. Está protagonizado por Alex Vincent, no papel de Andy, Gerrit Graham e Jenny Agutter como os pais adoptivos de Andy, Christine Elise como Kyle e Brad Dourif como a voz de Chucky. É o debut no cinema de Adam Wylie.

*Child's Play 2* estreouse nos cinemas o 9 de novembro de 1990, xusto dous anos despois da estrea do primeiro filme, e recadou máis de 35 millóns de dólares sobre un orzamento de 13 millóns. Tivo unha secuela, *Child's Play 3'', estreada un ano despois.

## Personaxes 
* Alex Vincent como Andy Barclay
* Brad Dourif como a voz de Chucky
* Christine Elise como Kyle
* Jenny Agutter como Joanne Simpson
* Gerrit Graham como Phil Simpson
* Grace Zabriskie como Grace Poole
* Peter Haskell como Mr. Sullivan
* Beth Grant como Miss Kettlewell
* Greg Germann como Mattson
* Adam Wylie como Sammy

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Tambor (arquitectura)

miniatura|Bosquexo de cúpula sobre tambor
[miniatura|Bosquexo de cúpula elevada: tambor (a) e [Pendente (arquitectura)|pendentes (b)]]
En arquitectura, o **tambor** é un elemento arquitectónico estrutural sobre o que se asenta unha cúpula e prolonga esta. Na maioría dos casos a súa forma é cilíndrica aínda que pode ser poligonal, xeralmente octogonal. 

Tamén se refire, a cada unha das pezas cilíndricas que forma o fuste dunha columna; especialmente no estilo dórico da arte grega antiga. 

## Características 
A súa función principal consiste en eleva-la cúpula respecto do corpo principal da edificación. Así mesmo, ao contar con xanelas ou vans que permiten a entrada de luz, brinda á cúpula un efecto de lixeireza ou sensación de estar "a flotar", ademais de incrementar a luminosidade interior.

O tambor, na arquitectura románica, como elemento estrutural transmite as cargas da cúpula cara aos arcos torais.

## Galería de imaxes 

Ficheiro:Basilica di San Vitale.jpg|Tambor octogonal na basílica de San Vidal de Rávena (século VI)
Ficheiro:Markusdom Kuppeln.jpg|Tambores das cúpulas da basílica de san Marcos de Venecia (século XI),  inspiradas nas das igrexa dos Santos Apóstolos de Constantinopla (século VI).
Ficheiro:Jerusalem-2013-Temple Mount-Dome of the Rock & Chain 02-ALT1.jpg|Tambor baixo a Cúpula da Rocha, en Xerusalén (século VII).
Ficheiro:Cupola del Brunelleschi ariview.JPG|Tambor en Santa María del Fiore, de Florencia (século XV)

Ficheiro:Harich-wiki2.jpg|Tambor no mosteiro de Harichavank, en Armenia (século XIII)
Ficheiro:StPetersDomePD.jpg|Tambor con columnas e xanelas da cúpula da basilica de San Pedro no Vaticano
Ficheiro:Wenecja Santa Maria della Salute.JPG|Tambor octogonal da cúpula da basílica de Santa Maria della Salute en Venecia
Ficheiro:Capitol dome.jpg|Tambor de dobre columnata da cúpula do Capitolio de Washington 

Ficheiro:HagiaSophia.jpg|Sección da cúpula de Santa Sofía en Constantinopla na que se aprecia o pequeno tambor de paso á cúpula
Ficheiro:Aachener Dom August 2014.jpg|Interior de cúpula da catedral de Aquisgrán
Ficheiro:Vaticano3.jpg|Interior da cúpula de San Pedro do Vaticano
Ficheiro:US Capitol Rotunda detail, 2011.JPG|Luminoso interior da cúpula do Capitolio

## Notas 
## Véxase tamén 
### Bibliografía 
* 
* 
### Outros artigos 
* Cúpula
*Pendente
Mateo Díaz

**Mateo Díaz**, nado o 6 de marzo de 2002 en Gualeguaychú, Entre Ríos, é un xogador profesional de baloncesto arxentino con nacionalidade italiana. Cunha altura de 1,96 m xoga na posición de base. Actualmente xoga para o CB Almansa cedido polo Río Breogán.

## Traxectoria 
### Clubs 
*  Club Central Entrerriano (LNB, 2019−2020)
*  Río Breogán (LEB / ACB, 2020−presente)
*  Cáceres Patrimonio de la Humanidad (LEB, 2021−2022)
*  BarValencia Almansa (LEB, 2022−2023)

## Palmarés 
* **Campión da Liga LEB (1)**: 2021
* **Campión da Copa Princesa (1)**: 2021
* **Campión da Copa Galicia (1)**: 2021

## Notas 
## Véxase tamén 
### Ligazóns externas 
* Perfil en feb.es
The Babysitter: Killer Queen

***The Babysitter: Killer Queen*** é un filme estadounidense de 2020 dirixido e producido por McG a partir dun guión de McG, Dan Lagana, Brad Morris e Jimmy Warden. É a secuela do filme de 2017 *The Babysitter* e está protagonizado por Judah Lewis, Emily Alyn Lind, Jenna Ortega, Robbie Amell, Andrew Bachelor, Leslie Bibb, Hana Mae Lee, Bella Thorne, Samara Weaving e Ken Marino. O filme continúa a historia de Cole Johnson, agora no seu derradeiro ano de instituto, que de novo debe loitar por sobrevivir durante unha cazaría nocturna na que o perseguen demos do pasado e do presente.

Estreouse o 10 de setembro de 2020 a través de Netflix.

## Personaxes 
* Judah Lewis como Cole
* Emily Alyn Lind como Melanie
* Jenna Ortega como Phoebe
* Robbie Amell como Max
* Andrew Bachelor como John
* Hana Mae Lee como Sonya
* Bella Thorne como Allison
* Samara Weaving como Bee
* Ken Marino como Archie
* Leslie Bibb como Phyliss
* Chris Wylde como Juan
* Carl McDowell como "Big" Carl McManus
* Maximilian Acevedo como Jimmy
* Juliocesar Chávez como Diego
* Jennifer Foster como Boom-Boom
* Raymond Patterson como Mr. Nordy

## Notas 
## Véxase tamén 
### Ligazóns externas 
*
Felkészülés meghatározatlan ideig tartó együttlétre

***Felkészülés meghatározatlan ideig tartó együttlétre*** é un filme húngaro de 2020 dirixido por Lili Horvát. Foi escollido como candidato de Hungría para o Óscar ó mellor filme internacional na 93ª edición dos premios, mais finalmente non foi nomeado.

## Sinopse 
Un doutor deixa a súa vida nos Estados Unidos para regresar ó seu fogar en Budapest logo de namorar dunha doutora.

## Personaxes 
* Natasa Stork como Vizy Márta
* Viktor Bodó como Drexler János
* Benett Vilmányi como Alex
* Zsolt Nagy como Kriván Barna
* Péter Tóth como Pszichiáter
* Andor Lukáts como Dr. Fried

## Notas 
## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
Jallikattu (filme de 2019)

***Jallikattu*** (en ) é un filme indio de 2019 dirixido por Lijo Jose Pellissery e rodado en lingua malaiala. O guión foi escrito por S. Hareesh e R. Jayakumar, e baséase na historia curta *Maoist* de Hareesh. Está protagonizado por Antony Varghese, Chemban Vinod Jose, Sabumon Abdusamad e Santhy Balachandran e conta a historia dun touro que escapa dun matadoiro e tódolos homes da vila reúnense para darlle caza.

Foi escollido como candidato da India para o Óscar ó mellor filme internacional na 93ª edición dos premios, mais finalmente non foi nomeado. Foi o terceiro filme en malaiala en ser escollido como candidato nos Óscar, logo de *Guru* e *Adaminte Makan Abu*. 

## Personaxes 
* Antony Varghese como Antony
* Chemban Vinod Jose como Kalan Varkey
* Santhy Balachandran como Sophie
* Sabumon Abdusamad como Kuttachan
* Jaffar Idukki como Kuriachan
* Tinu Pappachan como subinspector de policía
* Thomman Kunju como Planter Patrose
* Rajkumar como Bangladeshi Bhai
* Prasanth como Sunny
* Soniya como Omana

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
Perempuan Tanah Jahanam

***Perempuan Tanah Jahanam*** é un filme indonesio de terror de 2019 escrito e dirixido por Joko Anwar. Está protagonizado por Tara Basro, Marissa Anita, Christine Hakim, Asmara Abigail e Ario Bayu. *Perempuan Tanah Jahanam* estreouse en Indonesia o 17 de outubro de 2019. Foi proxectado no Festival de Cinema de Sundance o 26 de xaneiro de 2020, e nos Estados Unidos a través de Shudder o 23 de xullo de 2020.

Foi escollido como candidato de Indonesia para o Óscar ó mellor filme internacional na 93ª edición dos premios, mais finalmente non foi nomeado.

## Sinopse 
Maya e Dini son amigas e traballan na peaxe da autoestrada. Unha noite, Maya é atacada no traballo por un home cun *golok*. O seu atacante di que é da aldea de Harjosari e chama a Maya por outro nome, Rahayu.

Seguindo a inscrición dunha antiga foto que mostra a Maya de nena cunha parella diante dunha gran casa, Maya e Dini viaxan á remota Harjosari para buscar a casa coa esperanza de vendela. En Harjosari atopan aldeáns fríos e suspicaces.

## Personaxes 
* Tara Basro como Maya
* Marissa Anita como Dini
* Asmara Abigail como Ratih
* Christine Hakim como Misni
* Ario Bayu como Saptadi
* Zidni Hakim como Donowongso
* Afrian Aris como Banyu
* Kiki Narendra como Bambang
* Faradina Mufti como Shinta
* Abdulrahman Arief como Nano
* Muhammad Abe como Suryo

## Notas 
## Véxase tamén 
### Outros artigos 
* Filmes de Indonesia propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
* 
* Ficha en RottenTomatoes
Pirrolizidina

A **pirrolizidina**  é un composto orgánico heterocíclico formado por dous aneis de pirrol adxacentes. É a forma hidroxenada da pirrolizina, e é a estrutura central dos chamados alcaloides da pirrolizidina.  

A súa fórmula empírica é C7H13N (C 75,62 %, H 11,79 %, N 12,6 %).

É un alcaloide que se encontra na natureza, xeralmente en moitas especies de plantas das familias das boraxináceas, asteráceas e fabáceas.

Este alcaloide é hepatotóxico, é dicir, que pode danar o fígado. 

## Notas 
## Véxase tamén 
### Ligazóns externas 
* 
* U.S. Food and Drug Administration. Pyrrolizidine Alkaloids
Agnes Joy

***Agnes Joy*** é un filme islandés de 2019 dirixido por Silja Hauksdóttir. Foi escollido como candidato de Islandia para o Óscar ó mellor filme internacional na 93ª edición dos premios, mais finalmente non foi nomeado.

## Sinopse 
Unha nai cun traballo aburrido ten que lidar coa súa filla rebelde.

## Personaxes 
* Donna Cruz como Agnes Joy
* Þorsteinn Bachmann como Einar
* Þórey Birgisdóttir como Afgreiðslukona snyrtistofu
* Arnmundur Ernst Björnsson como Erlendur
* Ebba Katrín Finnsdóttir como Dr. Þuríður
* Pálmi Gestsson como Sigurhjalti
* Björn Hlynur Haraldsson como Hreinn

## Notas 
## Véxase tamén 
### Outros artigos 
* Filmes de Islandia propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
Notturno (filme)

***Notturno*** é un filme documental internacionalmente coproducido entre Italia, Francia e Alemaña, estreado en 2020 e dirixido por Gianfranco Rosi. Estreouse no Festival Internacional de Cinema de Venecia o 8 de setembro de 2020. Foi escollido como candidato de Italia para o Óscar ó mellor filme internacional na 93ª edición dos premios, mais finalmente non foi nomeado.

## Sinopse 
Rodado durante o curso de tres anos entre Siria, Iraq, Kurdistán e o Líbano, *Notturno* segue diferentes persoas de zonas en guerra do Medio Oriente que tentan comezar de novo as súas vidas.

## Notas 
## Véxase tamén 
### Outros artigos 
* Filmes de Italia propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
* 
* Ficha en RottenTomatoes
Asia (filme)

***Asia*** (en ) é un filme israelí de 2020 dirixido por Ruthy Pribar e protagonizado por Alena Yiv e Shira Haas. O filme estreouse en liña no Festival de Cinema de Tribeca (por mor da pandemia de COVID-19), onde gañou o premio á mellor actriz (Shira Haas), á mellor fotografía (Daniella Nowitz) así como o premio Nora Ephron (Ruthy Pribar). Despois de gañar o premio ó mellor filme na 30ª edición dos Premios da Academia Israelí (Premios Ophir), foi automaticamente escollido como candidato de Israel para o Óscar ó mellor filme internacional na 93ª edición dos premios, mais finalmente non foi nomeado. O filme gañou oito premios máis da Academia Israelí (Premios Ophir) dun total de doce nomeamentos. Menemsha Films conseguiu os dereitos de distribución en América do Norte en xuño de 2020, e anunciou a súa estrea en Film Forum de Nova York en 2020.

## Sinopse 
Asia é unha muller de trinta e cinco anos que vive en Xerusalén coa súa filla Vika e traballa como enfermeira nun hospital.

## Personaxes 
* Alena Yiv como Asia
* Shira Haas como Vika
* Tamir Mula como Gabi
* Gera Sandler como Stas
* Eden Halili como Natalie
* Or Barak como Roy
* Nadia Tichonova como Valentina
* Mirna Fridman como Rose
* Tatiana Machlinovski como Lena
* Evgeny Tarlatzky como Boris

## Notas 
## Véxase tamén 
### Outros artigos 
* Filmes de Israel propostos ó Óscar ó mellor filme internacional
* Filmes propostos ó mellor filme internacional na 93ª edición dos Óscar
### Ligazóns externas 
*
Rabela

A **rabela**, tamén chamada **muiñeira das castañolas** e **danza do galo**, é un tipo de muiñeira vella. Foi documentada en recollas etnográficas na comarca de Santiago e nas zonas costeiras limítrofes, desde Rianxo até Santa Comba. 

## Características 
Bailábana un home e un número impar de mulleres (tres, cinco, sete, nove, etc.). O home, asistido de castañolas, movíase facendo puntos, con amplitude de movementos e total liberdade. Marcaba o inicio e as mudanzas do baile e guiaba os desprazamentos coreográficos do grupo de mulleres, seguíndoas e entrelazándose con elas, no que podería considerarse como un baile de cortexo. O baile garda similitude co corri-corri asturiano e con outro, sempre acompañado dun rabel, existente na zona de Braga.

## Notas 
## Véxase tamén 
### Bibliografía 
* 
* 

### Outros artigos 
* Muiñeira
* Muiñeira vella

### Ligazóns externas 
* Danza da Moza no Adro de Rianxo - Retrouso de Cela (2009) - Youtube.